open-index/open-wikipedia-markdown huggingface dataset:
הטיסה (סדרת טלוויזיה)

**הטיסה** (ברוסית: **Полёт**) היא סדרת טלוויזיה רוסית מז'אנר מותחן פסיכולוגי, שנכתבה ובוימה על ידי פיוטר טודורובסקי הבן. הפרויקט הופק על ידי 1-2-3 Productions. פרק הבכורה שודר ב-27 בספטמבר 2020 בפסטיבל Serial Killer בברנו, שם קיבלה את הפרס הראשי כסדרת הטלוויזיה הטובה ביותר. על מסכי הטלוויזיה "הטיסה" הופצה ב-25 בינואר 2021 ברשת THT ועל גבי שרתי הסטרימינג Premier.

## תקציר עלילת הסדרה
שישה עובדי המחלקה המשפטית של חברת הבנייה המוסקבאית "BIG" היו אמורים לצאת לנסיעת עסקים לעיר פרם, אך הם התבלבלו במציאת שער היציאה בנמל התעופה. לאחר זמן מה נודע להם שהמטוס שעליו היו אמורים לעלות התרסק וכל נוסעיו נהרגו. לאחר ששרדו בצורה מופלאה, כל אחד מהגיבורים מתחיל להשתנות. שינויים מתריעים על קרובי משפחה ומכרים, מכריחים אותם לחשוב מה האנשים האלה באמת מסתירים.
## שחקנים ודמויות
* אוקסנה אקינשינה – אירה קובאליובה, בת 31
* מיכאיל יפרמוב – איגור ז'אבנקו, בן 55
* יבגניה דוברובולסקאיה – קטיה
* ניקיטה יפרמוב – דמיטרי בסונוב, בן 29
* יוליה חלינינה – טניה
* פאבל טבאקוב – איליה
* אלכסנדר רובאק – אנדריי איוואנוביץ'

## הפקה והפצה
לראשונה, מפיק הפרויקט ולרי פיודורוביץ' דיבר על הסדרה של פיוטר טודורובסקי הבן בנובמבר 2018. באותה שנה צולם פרק הפיילוט ותהליך הצילומים לסדרה נמשך מאפריל ועד דצמבר 2019. פרק הבכורה של הסדרה ברוסיה שודר ב-25 בינואר 2021 ברשת TNT (גרסה עד גילאי 16+) ובשירות הווידאו Premier (בגרסה למבוגרים). הסדרה שווקה בפסטיבלים בין-לאומיים בשם "שישה מושבים ריקים (Six Empty Seats).

פרק מהסדרה השנייה, שצולם בשנת 2019, שבו הגיבור מיכאיל יפרמוב יושב מאחורי ההגה של מכונית שיכורה, חוזר באופן אקראי על האירועים האמיתיים שקרו אז לאמן המכובד של רוסיה ב-8 ביוני 2020, כשנהג בגילופין, גרם למותו של אדם ונכלא.

## הכרה
בספטמבר 2020 קיבלה הסדרה את הפרס הראשי כסדרת הטלוויזיה הטובה ביותר בתוכנית התחרות הראשית של פסטיבל Serial Killer הבין-לאומי בברנו.

## קישורים חיצוניים

* עמוד הסדרה, באתר ערוץ TNT
* עמוד הסדרה, באתר פלטפורמת הווידאו PREMIER
* עמוד הסדרה, באתר 1-2-3 Productions

## הערות שוליים

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ THT: תוכניות וסדרות
קטגוריה:סדרות מתח רוסיות
קטגוריה:סרטי מותחן פסיכולוגיים
High School Musical 3: Senior Year (פסקול)

***High School Musical 3: Senior Year*** הוא הפסקול לסרט היי סקול מיוזיקל 3. הוא יצא לאור ב-21 באוקטובר 2008 בארצות הברית.

## רשימת רצועות

## מיקומי שיא

### מצעגים שנתיים

## קישורים חיצוניים
* 

## הערות שוליים

קטגוריה:אלבומי היי סקול מיוזיקל
קטגוריה:אלבומי מחזמר
קטגוריה:אלבומי אלקטרופופ
קטגוריה:פסקולי סרטים
קטגוריה:אלבומים שהופקו על ידי מתיו ג'רארד
קטגוריה:אלבומים שהופקו על ידי רוק מאפיה
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה בברזיל
קטגוריה:פסקולי וולט דיסני רקורדס
All Falls Down (שיר של אלן ווקר)

**All Falls Down** הוא שיר של מפיק התקליטים והדי.ג'יי הבריטי-נורווגי אלן ווקר, עם שירה של הזמרת האמריקאית נואה סיירוס והתקליטן והמפיק התקליטי דיגיטל פארם אנימלס, ושירה של הזמר השוודי ג'וליאנדר. עם עריכה דיגיטלית של דיגיטל פארם אנימלס, פבלו באומן, שרה בלנשרד, והמפיקים של ווקר Mood Melodies, ריצ'רד בורדמן ודיגיטל פארם אנימלס, עם מילות שנכתבו על The Six, באומן, בלנשרד ודניאל בויל. השיר יצא לאור ב־27 באוקטובר 2017 באמצעות Mer Musikk ו- Ultra Music .

## רקע
ב-23 באוקטובר 2017 הוציא ווקר טריילר לסינגל.  ב־25 באוקטובר 2017, ווקר חשף חלקים מהשיר באמצעות מדיה חברתית.

ווקר הציע בהודעה לעיתונות: "עם התקליט הזה קיבלתי את ההזדמנות לשתף פעולה עם כמה אמנים מדהימים. קולה של נואה סיירוס הוא מדהים בהחלט! מאז ששמעתי לראשונה את התווך, אני מאוהב בו ולא יכול לחכות שגם המעריצים שלי ישמעו אותה. יש לה הפקה מרעננת שעדיין משתלבת היטב בסאונד החתימה שלי, שחשוב לי לשמור על התפתחותי כאמן. " סיירוס הוסיפה: "אני אוהבת את התקליט הזה מהרגע ששמעתי אותו. מדהים להיות חלק מהשיר הזה עם "אח" כזה וזה באמת מדהים להיות חלק מהפרויקט הזה. "

## וידאו קליפ
הקליפ, שיצא לצד הסינגל, מצטרף לטרילוגיה פוסט-אפוקליפטית שהחלה עם הקליפ לסינגל הקודם של ווקר "Tired". הוא ממשיך במקום בו הופסק הסרטון הקודם, ומתרחש שמונים ושלוש שנים לאחר שסופת שמש השמידה את כל הטכנולוגיה עלי אדמות בשנת 2017.

נכון להיום הקליפ מעל 206 מיליון צפיות ו-2 מיליון לייקים החל מה -9 ביולי 2020.

## קישורים חיצוניים

## הערות שוליים

קטגוריה:שירי אלן ווקר
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
קטגוריה:שירים שנכתבו על ידי פבלו באומן
קטגוריה:שירים שנכתבו על ידי ריצ'רד בורדמן
קטגוריה:בלדות אלקטרופופ
קטגוריה:שירי אלקטרופופ
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד שירי הדאנס קלאב
פילוסופיה ביקורתית

תנועת **הפילוסופיה הביקורתית** (בגרמנית: **kritische Philosophie**) המזוהה בעיקר עם הגותו של הפילוסוף הגרמני עמנואל קאנט, אך תקפה גם לרבים מהוגי הקאנטיאניזם, רואה את משימתה העיקרית של הפילוסופיה במתן ביקורת. זאת, בניגוד לפילוסופיות הנותנות קדימות לתיקוף הידע, ובכך (לפי הגישה הביקורתית) הן מועדות לאמץ דוגמות ואקסיומות ללא ביסוס. ביקורת, מבחינת קאנט, פירושה שיפוט באשר לתנאי האפשרות של הידע אפריורית להתנסות בידע עצמו ("שיפוט" בתור קְרִיטִיקָה, כנגזרת מהמונח היווני: *kritike techne,* "אמנות השיפוט"). משימתם הבסיסית של הפילוסופים, על פי תפיסה זו, אינה לבסס ולתאר תיאוריות אודות המציאות האובייקטיבית, אלא לכפוף את כל התיאוריות - כולל אלה אודות הפילוסופיה עצמה - תחת ביקורתית, ולמדוד את תוקפם על פי רמת הביקורת שהן מספקות.

"פילוסופיה ביקורתית" משמשת גם כשם אחר לפילוסופיה של קאנט, בפרט לתקופת הגותו השנייה של קאנט, שהחלה, כפי שתיאר זאת בעצמו, מרגע שהתעורר והתפקח מן הדוגמטיזם בזכות הגותו הספקנית של דייוויד יום:  כלומר, כאשר קאנט זנח את הפילוסופיה הדומיננטית דאז, של כריסטיאן וולף (ממשיך דרכו של לייבניץ) אשר עליה היה אמון בתחילת דרכו. לדידי קאנט, החקירה הנכונה של הפילוסופיה איננה נוגעת למה שיש במציאות החיצונית לנו, אלא דווקא אודות אופייה ויסודותיה של ההתנסות עצמה. ראשית, עלינו לשפוט כיצד התבונה האנושית פועלת, ובאילו גבולות, כדי שנוכל ליישם אותה נכון בחוויה חושית, ולקבוע האם ניתן בכלל להחיל אותה על אובייקטים מטאפיזיים. קאנט רואה בביקרות תפקיד כפול, שלילי וחיובי, גם כמגבילה וגם כמאפשרת מה שלא היה מתאפשר בלעדיה. לשם כך הוא מדמה את הביקורת ל"בית משפט".

המקורות העיקריים לפילוסופיה הביקורתית הם "שלוש הביקורות" של קאנט, שפורסמו בין השנים 1781 ל-1790: "ביקורת התבונה הטהורה" (ביקורת המטאפיזיקה); "ביקורת התבונה המעשית" (ביקורת המוסר); ו"ביקורת כוח השיפוט "(ביקורת האסתטיקה). ביטוי מפורסם נוסף לפילוסופיה הביקורתית של קאנט מצוי במאמרו הקאנוני, "תשובה לשאלה: מהי נאורות?", בו הגדיר קאנט את הנאורות כשחרור האדם מכבליו, באומרו "העז לדעת" ו"אזור אומץ להשתמש בשכלך שלך", כלומר, ביקורת עצמית אוטונומית לעומת היסמכות על מקור הטרונומי.

## ראו גם
* תאוריה ביקורתית
* אידיאליזם טרנסצנדנטלי

## לקריאות נוספות

* Gilles Deleuze, La philosophie critique de Kant (1963). Trans. Kant's Critical Philosophy (1983)

## קישורים חיצוניים
* 
* 

## הערות שוליים

קטגוריה:עמנואל קאנט

קטגוריה:מונחים בפילוסופיה
אוקראינה באירוויזיון 2021

ממוזער|250px|להקת גו איי
**[[אוקראינה באירוויזיון|אוקראינה]] השתתפה ב[[אירוויזיון 2021]]** עם השיר "Shum", שבוצע על ידי הלהקה האוקראינית גו איי.

## לפני האירוויזיון
ב-22 בפברואר 2020, גו איי ניצחו בקדם האוקראיני לאירוויזיון 2020, ונבחרו לייצג את ארצם באירוויזיון עם השיר "Solovey". ב-18 במרץ 2020, איגוד השידור האירופי הכריז כי אירוויזיון 2020 יבוטל עקב מגפת הקורונה. באותו היום, רשות השידור האוקראינית הכריזה כי גו איי ייצגו את אוקראינה באירוויזיון 2021. רשות השידור ערכה קדם פרטי בן שלושה שירים, "Shum", "Tserkovka" ו-"Rano". הקדם נערך ב-1 בפברואר 2021, ובו חבר השופטים הכריז על "Shum" כשיר הזוכה.

## באירוויזיון
ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות. ב-22 במאי, בגמר התחרות, הגיעה הלהקה למקום החמישי עם 364 נקודות.

## קישורים חיצוניים

## הערות שוליים

קטגוריה:אוקראינה באירוויזיון
קטגוריה:מדינות באירוויזיון 2021
קטגוריה:2021 באוקראינה
Mon ami Pierrot

"**Mon ami Pierrot**" (בעברית: "**חברי פיירו**") הוא שיר שהוקלט על ידי הזמר הצרפתי ז'אק פילס. השיר ייצג את מונקו באירוויזיון 1959. השיר נכתב על ידי ריימונד ברוורד והולחן על ידי פלורנס ורן.

## רקע
בדומה לשירי התקופה, השיר בוצע בסגנון שאנסון צרפתי. במרכז מילות השיר עומד פילס אשר שר על הקריירה של חברו, פיירו.

## באירוויזיון
ב-11 במרץ 1959, השיר בוצע על ידי פילס באירוויזיון. השיר הושר רביעי בסדר ההופעות, לפני הולנד ואחרי איטליה. השיר זכה במקום ה-11 והאחרון עם נקודה אחת מאוסטריה.

## הערות שוליים

קטגוריה:שירי אירוויזיון 1959
קטגוריה:שירי מונקו באירוויזיון
קטגוריה:שירים בצרפתית
קטגוריה:שירים על חברות
ניקול ריו

**ניקול ריו** (בצרפתית: **Nicole Rieu**; נולדה ב-16 במאי 1949) היא זמרת צרפתייה.

## ביוגרפיה
ריו נולדה בשומון, היא החלה לעסוק בשירה בשנות ה-60, ב-1969 הוחתמה לראשונה עם חברת תקליטים, ב-1973 יצא אלבומה הראשון.

ב-1975 נבחרה באופן פנימי על ידי TF1 לייצג את צרפת באירוויזיון, עם השיר "Et bonjour à toi l'artiste" הייתה במקום הרביעי בתחרות.

היא ערכה קונצרטים ברחבי אירופה וב-1976 נסעה להופיע בקוויבק.

היא הקליטה גרסה בצרפתית לשיר של דיאנה רוס "Theme from Mahogany", בנוסף היא ביצעה דואטים עם מספר מוזיקאים וביניהם מישל פוגאן.

בשנות השמונים היא עזבה תקופה את הקריירה על מנת להתמקד בחיי משפחתה.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות צרפתיות
קטגוריה:נציגי צרפת באירוויזיון
קטגוריה:משתתפי אירוויזיון 1975
קטגוריה:צרפתיות שנולדו ב-1949
2020 באלג'יריה

אירועים בשנת **[[2020]] ב[[אלג'יריה]]**.

## בעלי תפקידים
* נשיא: עבד אל-מג'יד תבון
* ראש הממשלה: עבד אל-עזיז ג'ראד

## אירועים
מתמשך – מגפת הקורונה באלג'יריה

### ינואר
* 28 בינואר – ארגון Human Rights Watch מדווח על עשרות מעצרים בהפגנות נגד השלטון.
* 3 בפברואר – ביקור נשיא תוניסיה קייס סעיד.
* 25 בפברואר – מקרה ראשון של קורונה באלג'יריה.
* 12 במרץ – סגירת בתי הספר בעקבות המגפה.
* 2 ביוני – הודעה על כך שמנהיגי המחאה נגד שלטון במהלך 2019–2020 צפויים להשתחרר.
* 1 בנובמבר - רפרנדום אישר שינויים בחוקה. בהצבעה השתתפו כרבע מבעלי זכות ההצבעה בלבד. בעד השינוי היו כ-67% מהקולות.
* 29 בדצמבר – הנשיא עבד אל-מג'יד תבון חזר מגרמניה בה קיבל טיפול נגד קורונה.
* 31 בדצמבר - מספר המאומתים לקורונה הגיע ל-100 אלף וכ-2,500 אנשים נפטרו מהמחלה.

## אנשים שנפטרו
* 2 במאי - אידיר (נולד ב-1949), זמר.
* 27 ביוני – בלאד אבדסאלם, (נולד ב-1928), ראש הממשלה בעבר.

## קישורים חיצוניים

אלג'יריה
קטגוריה:שנים באלג'יריה
אלג'יריה
רו פארה

**הנריקה מריה פארה** (בהולנדית: **Ru Paré**; נולדה בדרוטן, 14 ביולי 1896 – האג, 25 בפברואר 1972) הייתה אמנית, חברת המחתרת ההולנדית במלחמת העולם השנייה וחסידת אומות עולם הולנדית. בזמן הכיבוש הנאצי בהולנד סיפקה פארה מחסה וטיפלה ב-52 ילדים יהודים, ששרדו כולם את מלחמת העולם השנייה.

## ביוגרפיה
הנריקה מריה פארה הייתה הצעירה משלושה ילדים. אביה ניקולאס פארה היה בעל מגרש ללבנים. בדרך כלל קראו לה בכינוי "זוס" (אחות).

לפארה היה כישרון לציור מגיל צעיר, וכשעברה להאג בשנת 1919, הונחתה על ידי הצייר אלברט רואלופס. שנה לאחר מכן הכירה את הזמרת דו ורסטייך עמה היו לה קשרים. היא השתתפה גם בשיעורי הציור באקדמיה המלכותית לאמנות מבלי להירשם, שהנחה האמן יאן טורופ. משנת 1930 ואילך היא חתמה על יצירותיה בשם רו פארה. פארה הציגה את יצירותיה באמסטרדם ובהאג. היא הפכה במהרה לדמות ידועה בחוגים האמנותיים של האג, והפכה לחברה באגודת האמנים וחובבי האמנות "האגסה קונסטקרינג ". יצירתה של פארה הוצגה בתערוכה של תמונות למכירה בשנת 1939 "אמנות בת ימינו" שנערכה ברייקסמוזיאום באמסטרדם.

## מלחמת העולם השנייה
ב־20 ביוני 1942 שלחה אגודת האמנים "האגסה קונסטקריג" בקשה להירשם לארגון נאצי אליו אמנים נדרשו להשתייך. בעקבות הבקשה ביטלה פארה מיד את חברותה.

היא התיידדה עם ניקו ואן דר וין שהיה בקשר עם ועד הילדים באוטרכט. פארה התחילה למצוא מקלט לשני ילדיו של פ.ה לנקהוט, דפס מהאג. בסופו של דבר היא הצליחה למצוא מחסה ל-52 ילדים יהודים. היא השתמשה בחברים ומכרים כדי למצוא מקומות מסתור בטוחים. לעיתים היא נאלצה לנסוע עד העיר בורנברחום בצפון הולנד כדי למצוא מקום מסתור לילד.

היא יצרה תחתית מוסתרת בתיק הציור שלה, והייתה מעבירה בה הלוך ושוב עם אוכל, מתנות, כסף ותעודות מזויפות. פארה הייתה במגעים עם המחתרת ההולנדית, אך בעיקר פעלה באופן עצמאי. כל 52 הילדים שהכירו אותה כטנטה זוס (הדודה זוס) שרדו את מלחמת העולם השנייה.

## אחרי המלחמה
לאחר המלחמה פארה עברה לבית הוריה יחד עם דו ורסטייך והחלה לצייר שוב. היא דאגה שמטפלים בכל הילדים. תשעה ילדים שהתייתמו אומצו על ידי משפחת לוין שהיגרה לישראל. פארה שמרה על קשר עם רוב הילדים. היא נמנעה מפרסום, ולעיתים נדירות דיברה על העבר במכתבים לילדים. בשנת 1968 העניק יד ושם לרו פארה, אות חסידת אומות העולם בהמלצת משפחת לוין.

## כבוד והנצחה
בשנת 1988 עירית האג קראה רחוב על שמה Ru Paréstraat.

באמסטרדם נקרא על שמה, בית ספר ומרכז קהילתי.

בשנת 2020, האג נקרא בית ספר על שם רו פארה. שינוי השם בא בעקבות בקשתה של הפוליטיקאית האנקה גלדרבלום, שבילדותה הועברה מהאג לארדה  על ידי רו פארה.

## קישורים חיצוניים

## הערות שוליים

קטגוריה:הולנדים חסידי אומות העולם
קטגוריה:ציירות הולנדיות
קטגוריה:חברי המחתרת ההולנדית
קטגוריה:הולנד במלחמת העולם השנייה
קטגוריה:מצילים בשואה: הולנד
קטגוריה:הולנדים שנולדו ב-1896
קטגוריה:הולנדים שנפטרו ב-1972
אבה טסדורף

**אבה טסדורף** (בגרמנית: **Ebba Tesdorpf**; 23 בינואר 1851 – 22 בפברואר 1920) הייתה ציירת שהתבססה בהמבורג.

## ביוגרפיה
טסדורפף הגיעה ממשפחה מכובדת ואצילית. היא הייתה בתם של איש העסקים הנס פטר פרידריך טסדורף (1810–1881) ואנטואנט קרולין מורמן. אבותיה כוללים את סבא רבא פטר הינריך טסדורף (1751–1832) ואת סבו רבא פטר הינריך טסדורף (1648–1723), שני ראשי העיר ליבק.

היא שיפרה את כישרונה לציור בהמבורג ושהתה לזמן קצר בשנת 1898 באקדמיה לאמנות בדיסלדורף. מוריה היו ברנהרד מוהרגן ויוהאן תיאובלד ריפסל, שלימדו בעיקר ציור לנשים מהמבורג.

על פי הצעתם של יוסטוס ברינקמן ואלפרד ליכטורק, אבה טסדורף הפכה למתעדת הגרפית של נוף העיר העתיקה של המבורג במהלך שלב ההריסה בשנות ה-80 וה-90 של המאה ה-19. עם מות הוריה, אבה טסדורף הפכה עצמאית מבחינה כלכלית. ב־1894 תרמה את רישומיה ואת אוסף ציוריה למוזיאון לאמנות ומלאכה. מאוחר יותר הגיעו יצירות אלה למוזיאון להיסטוריה של המבורג, שקיבל תיעוד ייחודי על נופיה של העיר המבורג במחצית השנייה של המאה ה-19.

טסדורף ראתה את "המשימה" שלה לתעד את "המבורג העתיקה" גם בשנים הבאות, בגלל ההתחדשות העירונית.

לאחר מכן עברה לדיסלדורף ללמוד באקדמיה אצל צייר הנוף גרמן גרוב. משנת 1901 חיה שוב בהמבורג.

בהמשך עברה לארויילר מסיבות בריאותיות, שם נפטרה ב־22 בפברואר 1920.

מלאכת הרישום של חייה הושלמה בתחילת המאה העשרים עם למעלה מ-600 רישומים, אליהם נוספו כמה ציורים בצבעי מים.

## גלריה

קובץ:Ebba Tesdorpf Beim neuen Krahn 1894.JPG
קובץ:Ebba Tesdorpf Fleet bei der Neustädter Fuhlentwiete 1887.JPG
קובץ:Ebba Tesdorpf Kehrwieder 30, Hofeingang 1883.JPG
קובץ:Ebba Tesdorpf Wandbereiterbrook, 1884.JPG


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1851
קטגוריה:גרמנים שנולדו ב-1851
קטגוריה:נפטרות ב-1920
קטגוריה:גרמנים שנפטרו ב-1920
עשר הקריאות

**עשר הקריאות** (בערבית: **القراءات العشر**) הן עשרת הסוגים והסגנונות המאומתים והמקובלים של ההטעמה, הדקלום וההקראה של הקוראן. לכל אחת מהקריאות יש כללי תג'ויד המיוחדים לה. לפי המסורת האסלאמית, כל סוגי הקריאה הללו מגיעות מהנביא מוחמד באופן מאומת ומדויק.

## הקריאות
עשר הקריאות הן כלהלן:
# קריאת נאפע אל-מדני
# קריאת אבן כת'יר אל-מכי
# קריאת אבו עמרו אל-בצרי
# קריאת אבן עאמר אל-דימשקי
# קריאת עאסם בן אבי א-נג'וד
# קריאת חמזה אל-קופי
# קריאת אל-כִּסאאִי
# קריאת אבו ג'עפר אל-מדני
# קריאת יעקוב אל-חדרמי
# קריאת ח'לף בן השאם

### המוסרים
כל אחת מעשר הקריאות הנ"ל, הועברה הלאה דרך שני אנשים שונים.

## הערות שוליים

קטגוריה:אסלאם
קטגוריה:הקוראן
לודויג תירש

**לודויג תירש** (בגרמנית: **Ludwig Thiersch**; 12 באפריל 1825 – 10 במאי 1909) היה צייר גרמני, בעיקר של נושאים מיתולוגיים ודתיים אמנות כנסייתית ועבד כמה שנים ביוון.

## ביוגרפיה
### ראשית חייו
תירש נולד במינכן, בנו של הקלאסיקאי פרידריך תירש, ואחיהם של המנתח קארל תירש והתאולוג הנרי וילהלם תירש. הוא למד באקדמיה לאמנות יפה במינכן פיסול, אך לאחר מספר שנים פנה לציור, בו הפך לתלמידם של היינריך מריה פון הס, יוליוס שנור פון קרולספלד וקארל שורן. לאחר סיום האקדמיה הוא נסע לרומא, שם צייר סצנות מחיי איטליה היום-יומיים וצייר את "איוב בקרב חבריו".

בשנת 1852 נסע עם אביו לאתונה, שם החליף את רפאלו צ'קולי בבית הספר לאמנויות באתונה והתעניין באמנות הביזנטית. הוא צייר כמה ציורי קיר בכנסיות יווניות, והיה בחזית התנועה ל"מודרניזציה "של האמנות הביזנטית על ידי הצגת אלמנטים מהאמנות המערבית כמו פרספקטיבה ואנטומיה. בכך הוא מוזכר לעיתים בגילוי האמנות הביזנטית לעולם האמנות המודרנית, אך רפורמה כזו עוררה התנגדות ביוון, למה שראו כניסיונות להחליף מסורות יווניות ארוכות שנים במסורות זרות. כמה מאמרי מערכת בעיתון התנגדו למינויו של תירש לפרופסור והמשיכו להתנגד לקבלת עבודות לציורי קיר של הכנסיות. עם זאת, רפורמות מערביות היו מועדפות על ידי המלוכה הבווארית של המלך אוטו, כמו גם על ידי האדריכל הבולט וראש הפוליטכניק באתונה, ולכן יריביו לא הצליחו במידה רבה.

בין תלמידיו של תירש בשנותיו באתונה היה ניקולאוס גייזיס, שיהפוך לאחד הציירים היוונים הידועים ביותר במאה ה-19, ושיצליח לעסוק במסורות מערביות בעודו מייצר אמנות שנראית כיוונית אותנטית. הפרסקו הבולט ביותר של תירש באתונה הוא בכנסיית סנט ניקודימוס.

### חזרה לאירופה
במהלך שארית חייו עבר תירש מעיר לעיר, והועסק לסירוגין לצביעת ציורי קיר של כנסיות ולהפקת ציורי שמן עבור פטרונים פרטיים. אמנות הכנסייה שלו בולטת במיוחד, הוא נחשב כמי שהוביל לתחייה באמנות הכנסייתית במערב אירופה.

בשנת 1856 בווינה המשיך לצייר ציורי קיר של הכנסייה. בתקופה זו תיאופיל פרייהר פון הנסן, אדריכל דני-אוסטרי שבילה גם ביוון והתעניין באמנות ביזנטית, בנה מחדש את הכנסייה היוונית פליישמרקט בווינה בסגנון נאו-ביזנטי, ותירש הוזמן יחד עם קרל ראל. לספק ציורי קיר לחלל הפנים.

לאחר המשימה בווינה, תירש הועסק ברומא על ידי סיימון סינאס, נדבן יווני, שהשיג עבורו מספר עבודות בנושאים מיתולוגיים ודתיים.

בשנת 1860 נסע לסנט פטרסבורג, שם צייר ציורי קיר ואייקונים בקפלות של הדוכס הגדול ניקולס והדוכס הגדול מיכאלובכנסייה הפרוטסטנטית של סנט קתרין.

לאחר שובו לגרמניה, תירש המשיך לצייר ציורים בכנסיות רבות. כולל ישו בבריכה בתסדה, ישו במדבר, ישו נושא את הצלב ועוד.

כעבור כמה שנים צייר תירש את האייקונים בקתדרלה היוונית האורתודוקסית של סנט סופיה בלונדון (הוקדשה 1882), ושל הכנסייה היוונית האורתודוקסית סנט סטפן בפריז (הוקדשה בשנת 1895).

## גלריה

קובץ:Nikolaos Gyzis by Ludwig Thiersch.png|תלמידו ניקולאוס גייזיס
קובץ:Ludwig Thiersch Portraits Eltern 1 Vater Friedrich Thiersch.jpg|אבי הצייר
קובץ:Ludwig Thiersch - Die Frau des Künstlers mit Kind - 15153 - Bavarian State Painting Collections.jpg|אשת הצייר ובנו
קובץ:Ludwig Thiersch - Helene Thiersch, die Tochter des Künstlers - 15160 - Bavarian State Painting Collections.jpg|אחות הצייר


## קישורים חיצוניים

## הערות שוליים

קטגוריה:ציירים גרמנים
קטגוריה:אמנות ביזנטית
קטגוריה:גרמנים שנולדו ב-1825
קטגוריה:גרמנים שנפטרו ב-1909
סוקרט וורוביוב

**סוקרט מקסימוביץ' וורוביוב** (ברוסית: **Сократ Максимович Воробьёв**; 12 בפברואר 1817, סנקט פטרבורג – 9 בספטמבר 1888, טורמנטס) היה צייר רוסי.

## ביוגרפיה
סוקרט וורוביוב היה בנו של הצייר מקסים וורוביוב ואת השיעורים הראשונים קיבל ממנו. בשנת 1833 הוא התחיל ללמוד באקדמיה הקיסרית לאמנויות לציור בה היה מלמד אביו. בשנת 1836 הוא קיבל פעמיים מדליית כסף ובשנים 1837–1838 מדליית זהב על הציורים. בשנת 1839 הוא סיים את לימודיו.

בשנת 1840 סוקרט וורוביוב קיבל מלגה לנסיעה לאיטליה. הוא עבד ברומא ובנאפולי. בשנת 1844 הוא היה בפלרמו ועשה ציורים עבור ניקולאי הראשון. בשנת 1847 הצאר רכש ממנו סדרת ציורים עבור אשתו אלכסנדרה פיודורובנה.

בשנת 1846 סוקרט וורוביוב חזר לרוסיה ונבחר לאקדמיה הקיסרית לאמנויות. בשנת 1855, לאחר פטירת אביו, וורוביוב החל ללמד ציור באקדמיה. בשנת 1858 הוא התמנה לפרופסור. בין תלמידיו הבולטים היו יוליוס פון קלבר ואיוואן שישקין. 

בשנת 1872 סוקרט וורוביוב יצאה לגמלאות ועבר להתגורר באחוזה משפחתית בפלך קובנה (בליטא של כיום).

## ציורים נבחרים

קובץ:Vorobiev-Chapel.jpg
קובץ:Vorobiev-Turkeys.jpg
קובץ:Vorobiev-Mill.jpg
קובץ:Vorobev2.jpg


## קישורים חיצוניים

* ביוגרפיה וציורים

קטגוריה:ציירים רוסים
קטגוריה:רוסים שנולדו ב-1817
קטגוריה:רוסים שנפטרו ב-1888
דנוטה קלייזינגר

**דנוטה קלייזינגר** (נולדה בשם **דנוטה צ'לאפינסקה**, בגרמנית: **Danuta Kleisinger**; 29 במאי 1924 – 27 באוגוסט 2017) הייתה חסידת אומות העולם אוסטרית ואזרחית כבוד של מדינת ישראל.

## ביוגרפיה
דנוטה קלייזינגר נולדה דנוטה צ'לאפינסקה בבידגושץ' בפולין.

## הצלה בשואה
בשנת 1942 נכלא יוז'ק פרזמן עם אמו שיינה בגטו ורשה. לפני המלחמה, אמה של דנוטה הייתה חברה של שיינה פרזמן ויוז'ק בנה היה חבר של דנוטה. לאחר הקמת הגטו דנוטה הבריחה אוכל וכסף עבור משפחת פרזמן לגטו ובכך סיכנה את חייהם וחייה.

ארוסה של דנוטה אוולד קלייזינגר שירת לאחר כיבוש פולין כקצין בוורמאכט הגרמני בתחנת הרכבת בוורשה. בסיועו של אוולד, דנוטה סיפקה ליוז'ק ויוסף קורמרזין תעודות ארי מזויפות ואישורי נהיגה. לפני התקוממות הגטו והרסו באפריל 1943 יוז'ק פרזמן וחברו יוסף קורמרזין ברחו בעזרת קלייזינגר לצד הארי של העיר. דנוטה הסתירה אותם בידיעתו ובהסכמתו של ארוסה, הקצין אוולד קלייזינגר, שלושה שבועות בדירתה. היא גם הצילה את אמו של יוז'ק, שיינה פרזמן. לאחר מכן יוז'ק ויוסף שהו בבית הוריו של אוולד בווינה. הם התחזו לעובדים חקלאיים נוצרים פולנים. המשפחה סיפקה אוכל ומצרכים חיוניים אחרים, והם חיו כבני משפחת קלייזינגר עד סוף המלחמה.

לדנוטה ואוולד קלייזינגר הוענק אות חסיד אומות העולם.

## קישורים חיצוניים
* 

## הערות שוליים

קטגוריה:וינה: אישים
קטגוריה:אוסטריות חסידות אומות העולם
קטגוריה:מצילים בשואה: פולין
קטגוריה:ילידות 1924
קטגוריה:אוסטרים שנולדו ב-1924
קטגוריה:נפטרות ב-2017
קטגוריה:אוסטרים שנפטרו ב-2017
פאול תומאן

**פרידריך פאול תומאן** (בגרמנית: **Friedrich Paul Thumann**; 5 באוקטובר 1834 – 19 בפברואר 1908) היה מאייר וצייר גרמני.

## ביוגרפיה
הוא היה בנו של מורה. במקור, הוא התכוון לפתוח בקריירה במדעים ולמד בבית הספר להנדסה בגלוגאו. תחומי העניין שלו פנו במהרה לאמנות, ובשנת 1854 עד 1856 הוא למד באקדמיה הפרוסית לאמנויות בברלין. עד 1860 עבד באולפניו של יוליוס הובנר בדרזדן. לאחר שנתיים בלייפציג הוא נכנס לבית הספר לאמנות של ויימאר, שם למד בהדרכתו של פרדיננד פאוולס. הוא הפך לפרופסור שם בשנת 1866.

במהלך מלחמת צרפת–פרוסיה הוא היה שרטט במטה הצבא השלישי של פרוסיה. בשנת 1875 הוא מונה לפרופסור באקדמיה לאמנויות בברלין ומילא תפקיד זה עד 1887.

הוא נסע רבות במהלך חייו: ביקר בהונגריה ובטרנסילבניה ובילה קצת זמן בלימודים באנגליה, בנוסף לסיורים הרגילים הקשורים באמנות באיטליה ובצרפת. בין השנים 1887–1891 הוא התגורר באיטליה. הוא השתלט על סטודיו המאסטר של פרופסור יוליוס שרדר בשנת 1892.

הוא עבד בעיקר כמאייר, והפיק גלופות לספרים מאת גתה, טניסון, היינה ורבים אחרים. האלגנטיות של האיורים שלו משכה מעריצים רבים.

הוא התחתן עם אישה מהאצולה האנגלית. אחת מבנותיו התחתנה עם אחיו של המשורר אלגרנון סווינבורן.

בשנת 1893 הציג תומאן את עבודתו בתערוכה הקולומביאנית העולמית בשיקגו, שם קיבל את הצעת של חברה למים מינרליים, שרכשו את זכויות ההעתקה של ציור תומאן לשימוש כחלק מהלוגו עבור המים המינרליים שלהם.

## גלריה

קובץ:The Sirens by Paul Thumann.jpg|הסירנות
קובץ:Summer; Paul Thurmann (NBY 210).jpg|קיץ
קובץ:Paul Thumann (1834-1908) - Study of a Head of a Girl - RCIN 403870 - Royal Collection.jpg|דיוקן אישה
קובץ:The Three Fates - Paul Thumann.jpg|שלושת הגורלות
קובץ:Die Gartenlaube (1879) b 781.jpg|איור לספר
קובץ:Die Gartenlaube (1879) b 680.jpg|איור לספר
קובץ:Die Gartenlaube (1875) b 221.jpg|איור לספר
קובץ:Die Gartenlaube (1874) b 819.jpg|איור לספר
קובץ:Die Gartenlaube (1870) b 749.jpg|איור לספר


## קישורים חיצוניים

## הערות שוליים

קטגוריה:ציירים גרמנים
קטגוריה:מאיירים גרמנים
קטגוריה:גרמנים שנולדו ב-1834
קטגוריה:גרמנים שנפטרו ב-1908
צומת הטייסים

250px|ממוזער|שמאל|עמודי מערכת תאורת גישה של מסלול נחיתה 03/21 בקרבת הצומת

**צומת הטייסים** הוא צומת חשוב במרכז ישראל, בו נפגשים כביש 40, כביש 461 וכביש יציאה מבני עטרות. הוא ממוקם ליד נמל התעופה בן-גוריון. הצומת נמצא על הדרך ההיסטורית מיפו ללוד שעברה ליד וילהלמה (בני עטרות של היום).

קצה המסלול 03/21 של נמל התעופה נמצא כ-700 מטר מהצומת, לכן ניתן לראות בקרבת הצומת, משני צדי הכביש 461, את עמודי מערכת תאורת גישה .

## תוכניות פיתוח עתידיות
### תוכנית בניית מחלף
בשנת 2004 אישרה הוועדה לתשתיות לאומיות את הארכתו של הכביש 461 לכיוון מזרח, עד למחלף גבעת כ"ח העתידי שם הוא יתחבר לכביש 6. במסגרת הפרויקט מתוכננת בניית מחלף הטייסים במקומו של הצומת.

במסגרת הקמת קו הסגול של רכבת הקלה מתוכנן להבנות בקרבת הצומת דיפו שישמש את קרונות הרכבת בנוסף לכך גם קיימת תוכנית להקמת מרכז תחבורתי משולב במחלף הטייסים הכולל חניון "חנה וסע", מסוף תחבורה ציבורית וחיבור לתחנה הסופית של קו הסגול של רכבת הקלה העתידי.

## קישורים חיצוניים

* משרד התחבורה: אושרו למעלה מ-200 מיליון שקלים להקמת מתח״ם הטייסים, באתר פורט2פורט, 19 בינואר 2026

## הערות שוליים

הטייסים
הטייסים
קטגוריה:נמל התעופה בן-גוריון: תחבורה
טייסים
ראש פינה (ארגנטינה)

**ראש פינה** (רֹאשׁ פִּנָה, בספרדית: **Rosh-Pinah**) הייתה קבוצת התיישבות יהודית בחבל אנטרה ריוס שבארגנטינה. הקבוצה הוקמה בשנת 1892 באמצעות יק"א כחלק מפרויקט ההתיישבות היהודית בארגנטינה ובברזיל, ביוזמתו של הפילנתרופ היהודי, הברון הירש.

## קבוצת ההתיישבות "ראש פינה"
בשנת 1892 הוקמה בפרובינציית "אנטרה ריוס" שבארגנטינה קבוצת ההתיישבות "ראש פינה" כחלק מההתיישבות באזור המושבה "קלרה". ההתיישבות הייתה חלק מתוכניתו של הברון הירש להתיישבות יהודית חקלאית בארגנטינה ובברזיל שיושמה באמצעות חברת יק"א. הקבוצה הורכבה ממהגרים יהודים שההאימפריה העות'מאנית לא אפשרה את כניסתם לארץ ישראל והגיעו בסופו של דבר, בסיוע נציגי הברון הירש, להתיישבות חקלאית בארגנטינה.

הקבוצה "ראש פינה" יושבה באזור שממזרח למסילת הרכבת בין לאס מוסקאס וויז'ה דומינגז של ימנו, כחלק מההתיישבות במושבה "קלרה" שהורכבה ממספר קבוצות התיישבות הפרוסות על פני שטח גאוגרפי נרחב. הקבוצה הייתה חלק ממספר קבוצות שעלו יחד על הקרקע בראשיתה של ההתיישבות בשטח המושבה "קלרה". שמותיהן של קבוצות ההתיישבות הראשונות שעלו על הקרקע בסמוך לעליית ראש פינה, היו: אבן הראשה, רחל, כרמל, קריית ארבע.

## ראו גם
* יק"א
* יהדות ארגנטינה

## לקריאה נוספת
* בייאר, יעקב (2016), ראשיתה של ההתיישבות היהודית ב"ראש־פינה" וסביבותיה, פרובינציית אנטרה־ריוס, ארגנטינה. שרשרת הדורות, החברה הגנאלוגית הישראלית

## קישורים חיצוניים

* 

קטגוריה:יהדות ארגנטינה
קטגוריה:פרויקטים של התיישבות יהודים מחוץ לארץ ישראל
ינדריק זיגווארט

**ינדריק זִיגְוַוארְט** (; נולד ב-27 באוגוסט 1994) הוא זמר גרמני, נציג גרמניה לתחרות האירוויזיון לשנת 2021 שברוטרדם, הולנד.

## ביוגרפיה
ינדריק זיגווארט נולד בהמבורג ב-27 באוגוסט 1994 ולו ארבעה אחים. בנערותו למד זיגווארט כינור ופסנתר, ולאחר שסיים את בית הספר התיכון למד מוזיקה ארבע שנים במכון למוזיקה של אוניברסיטת אוסנברוק. במהלך לימודיו השתתף זיגווארט במספר מחזות זמר בגרמניה בהם "פיטר פן" בגרסתו הגרמנית. זיגווארט כותב את השירים שלו בעצמו והיוקליילי מהווה אלמנט חשוב במוזיקה שלו ומהווה חלק עיקרי מהעיבוד המוזיקלי.

ב-6 בפברואר 2021 נודע כי נבחר לייצג את גרמניה באירוויזיון 2021. ב-22 במאי, בגמר התחרות, הגיע זיגווארט למקום ה-25 עם שלוש נקודות.

## דיסקוגרפיה
### סינגלים

## חיים אישיים
זיגווארט מתגורר בהמבורג עם בן זוגו יאן.

## קישורים חיצוניים

* 

## הערות שוליים

קטגוריה:נציגי גרמניה באירוויזיון
קטגוריה:משתתפי אירוויזיון 2021
קטגוריה:זמרים גרמנים
קטגוריה:להט"בים גרמנים
קטגוריה:מוזיקאים להט"בים
קטגוריה:גרמנים שנולדו ב-1994
ג'וזף הנריך

**ג'וזף הנריך** (באנגלית: **Joseph Henrich**; נולד ב-1968) הוא פרופסור קנדי לביולוגיה אבולוציונית אנושית באוניברסיטת הרווארד, ויו"ר המחלקה. הנריך היה פרופסור לפסיכולוגיה וכלכלה באוניברסיטת קולומביה הבריטית. הוא מתעניין בשאלה כיצד בני האדם התפתחו מ"פרימאט יחסית לא ראוי לציון לפני כמה מיליוני שנים למין המצליח ביותר בעולם", וכיצד השפיעה התרבות על ההתפתחות הגנטית שלנו.

## ביוגרפיה
הנריך הוא בעל תואר ראשון באנתרופולוגיה והנדסת חלל מאוניברסיטת נוטרדאם, 1991. בשנים 1991–1993 עבד כמהנדס מערכות בדיקה והערכה של חברת ג'נרל אלקטריק-חלל (שנמכרה למרטין מריאטה בשנת 1993) בספרינגפילד, וירג'יניה. בשנת 1995 קיבל תואר שני וארבע שנים לאחר מכן, דוקטורט באנתרופולוגיה מאוניברסיטת קליפורניה בלוס אנג'לס.

בין השנים 2002–2007 היה הנריך באוניברסיטת אמורי במחלקה לאנתרופולוגיה. הוא היה יושב ראש הקתדרה למחקר בקנדה בתחומי התרבות, הקוגניציה והקו-אבולוציה באוניברסיטת קולומביה הבריטית, שם היה פרופסור במחלקות לפסיכולוגיה וכלכלה. בשנת 2015 הוא מונה לפרופסור ויו"ר המחלקה לביולוגיה אבולוציונית אנושית באוניברסיטת הרווארד.

## מחקר
תחומי המחקר של הנריך כוללים למידה תרבותית, התפתחות של שיתוף פעולה, ריבוד חברתי, יוקרה והתפתחות קבלת החלטות כלכליות ואמונות דתיות. הוא תומך ברעיון שפוליגמיה מזיקה לחברה מכיוון שמונוגמיה מפחיתה את התחרות הגברית. מחקריו של הנריך מראים כי בבדיקות פסיכולוגיות אנשים עם רקע מערבי, משכיל, מתועש, עשיר, דמוקרטי – אנשי ה-WEIRD (Western, educated, industrialized, rich, democratic background) – אינם מייצגים בני אדם באופן כללי במבחנים פסיכולוגיים רבים.

## פרסומים נבחרים
### ספרים

* 
* 
* 
* 
* 

** בספר טוען הנריך, בין השאר, שהייחודיות של העולם המערבי נעוצה בין השאר באיסור שהטילה הכנסייה הקתולית על נישואי קרובים. האיסור הביא לכך שחמולות, שבטים ומשפחות לא נותרו בקשרי דם, מה שהביא לכורח בפיתוח קשרי מסחר ענפים ובהשתתה של קשרים אלה על גורמים אחרים מלבד המשפחה: אמון, שלטון החוק, מערכת משפט ואכיפה. עקב כך שלא ניתן היה להתנות קשרי מסחר בקרבת דם, נוצר תמריץ לייעול של המסחר, התעשייה והחקיקה, באופן שעודד התפתחות מריטוקרטיה, שלטון המוכשרים, ולא נפוטיזם, שלטון המקורבים. עקב כך פיתחו בני תרבות המערב צורת חשיבה שמתבססת לא על מסורות אלא על איכויות, על תכונות כגון אוניברסליזם, אינדיבידואליזם, חתירה לשוויון והשקפת עולם מדעית, במקום קהילתיות וצייתנות.

## קישורים חיצוניים
* 

* ג'וזף הנריך, באתר אוניברסיטת הרווארד
* הנריך מתראיין בנושא התפתחות תרבותית

## הערות שוליים

קטגוריה:בוגרי אוניברסיטת נוטרדאם
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:סגל אוניברסיטת הרווארד
קטגוריה:כלכלנים קנדים
קטגוריה:פסיכולוגים קנדים
קטגוריה:קנדים שנולדו ב-1968
Carbon Black

**קרבון בלאק** (באנגלית: **Carbon Black**; מוכרת גם בשם: **Bit9**) היא חברת אבטחת מידע אמריקאית, העוסקת בפיתוח תוכנה לאיתור, מניעה ותגובה לאירועי סייבר.

מטרת החברה היא לאתר התנהגות זדונית בנקודות קצה ולסייע לארגון לבלום התקפות פוטנציאליות כנגד עובדי החברה.

מטה החברה ממוקם בוולת'ם, מסצ'וסטס, ארצות הברית. החברה מעסיקה כ-1,000 עובדים ובעלת כ-5,600 לקוחות מכל רחבי העולם.

## היסטוריה
חברת קרבון בלאק הוקמה בשם Bit9 בשנת 2002, על ידי טוד ברנן (Todd Brennan), אלן הילרי (Allen Hillery) וג'ון הנראטי (John Hanratty) במטרה להגן על מחשבים ארגוניים.

בחודש פברואר 2014, רכשה Bit9 את חברת קרבון בלאק ובעת הרכישה גייסה כ-38 מיליון דולר מה שהביא את הון הסיכון שלה לסכם של כ-120 מיליון דולר.

בחודש אוגוסט 2013, הודיעה החברה כי מספר שרתים ברשת שלה נפרצו על ידי האקרים.

בחודש יולי 2015, רכשה את חברת אובג'קטיב לוגיסטיקס (Objective Logistics).

בחודש אוגוסט 2015, ויזיטרנס (Visitrend) המתמחה בבינה עסקית וניתוח נתונים והצהירה כי תפתח מרכז פיתוח בעיר בוסטון.

בחודש ספטמבר 2015, הצהירה על שיתוף פעולה עם חברת ארנסט אנד יאנג (Ernst & Young), סקיורווקס (SecureWorks), טרסטווב (Trustwave) ורפיד7 (Rapid7) על מנת לספק שירותי אבטחה מנוהלים.

בחודש פברואר 2016, החליפה החברה את שמה לקרבון בלאק (Carbon Black) וכן את הלוגו והמיתוג שלה.

בחודש יולי 2016, רכשה החברה את יצרנית תוכנת האנטי וירוס קונפר (Confer) תמורת כ-100 מיליון דולר.

בחודש מאי 2018, החלה להיסחר בבורסת הנאסד"ק, בשם CBLK וכחלק מההנפקה הראשונית גייסה החברה כ-190 מיליון דולר ממשקיעים שונים.

בחודש אוקטובר 2019, נרכשה קרבון בלאק על ידי חברת התוכנה האמריקאית VMware ב-2.1 מיליארד דולר.

## קישורים חיצוניים
* 

## הערות שוליים

קטגוריה:תוכנות אנטי-וירוס
קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
אלברט קזימיר, דוכס טשן

הנסיך **אלברט קזימיר אוגוסט איגנז פיוס פרנץ שבייר מ[[נסיכות הבוחר מסקסוניה|סקסוניה]], דוכס טשן** (בגרמנית: **Albrecht Kasimir August Ignaz Pius Franz Xaver von Sachsen**; 11 ביולי 1738 – 10 בפברואר 1822) היה נסיך סקסוני, בנם של אוגוסט השלישי, מלך פולין ומריה יוזפה, ארכידוכסית אוסטריה. בין השנים 1781–1793 פעל בתפקיד מושל ארצות השפלה האוסטריות ביחד עם רעייתו והנהיג את צבא מלוכת הבסבורג נגד צבא המהפכה הצרפתי במהלך קרב ז'מפס והמערכה בפלנדריה במסגרת מלחמות המהפכה הצרפתית.

## ביוגרפיה
אלברט קזימיר נולד ב-11 ביולי 1738 בנסיכות הבוחר מסקסוניה. הוריו היו אוגוסט השלישי, מלך פולין ומריה יוזפה, ארכידוכסית אוסטריה. מכאן שהיה נכדם של אוגוסט השני "החזק", מלך פולין ויוזף הראשון, קיסר האימפריה הרומית הקדושה. אלברט קזימיר היה הילד ה-13 של הוריו והבן השישי.

באפריל 1766 חותן עם הארכידוכסית מריה כריסטינה, דוכסית טשן ובתה של מריה תרזה בווינה, בירת ארכידוכסות אוסטריה, האימפריה הרומית הקדושה. עם החתונה ירש אלברט קזימיר מחותנו, פרנץ הראשון, קיסר האימפריה הרומית הקדושה, את דוכסות טשן. בין השנים 1765–1780 פעל אלברט קזימיר בתפקיד מושל הונגריה האוסטרית. משנת 1781 והאלה מונה ביחד עם רעייתו לתפקיד המושל של ארצות השפלה האוסטריות.

לאחר מותו של אביו הפך אלברט קזימיר למועמד לכתר האיחוד הפולני-ליטאי. לבסוף, בהתערבות יקטרינה השנייה, קיסרית רוסיה נבחר סטניסלאב השני אוגוסט פוניאטובסקי לכתר הפולני-ליטאי.

במהלך מלחמות המהפכה הצרפתית הרכיבה מלוכת הבסבורג (אשר כללה את ארצות השפלה האוסטריות) חלק מרכזי בקואליציה האנטי-צרפתית הראשונה. כאשר בנובמבר 1792 פלש צבא המהפכה הצרפתי לארצות השפלה, כשל אלברט קזימיר בניסיון לארגן את כוחותיו ליחידה מוצקה אל מול הכוחות הצרפתים, מה שהביא לנפילה האוסטרית בקרב ז'מפס, ב-6 בנובמבר 1792.

בהמשך פיקד אלברט קזימיר על הכוחות האוסטרים במסגרת המערכה על פלנדריה נגד הצרפתים. במהלך ההתקדמות הצרפתית העביר אלברט קזימיר את חפציו האישיים, בהם אוסף האומנות שלו בספינות דרך תעלת למאנש אל ממלכת בריטניה הגדולה. חלק מחפצים אלו אבדו כאשר אחת הספינות תבעה בסופה באמצע הדרך.

כישלונותיו הצבאיים של אלברט קזימיר הביאו להדחתו מתפקיד המושל של ארצות השפלה והחלפתו בבנו החורג הארכידוכס קרל. לאחר מכן סיים את פעילותו הפוליטית. בשנת 1798 נפטרה מריה קאריסטינה עקב חולי בטיפוס הבהרות. בצוואתו חילק את אוסף האומנות שלו בין מקורביו. בשנת 1822 נפטר אלברט קזימיר בגיל 83, בעירוינה, בירת האימפריה האוסטרית.

## אילן יוחסין

## ראו גם
* אוגוסט השלישי, מלך פולין
* קרב ז'מפס
* הארכידוכס קרל, דוכס טשן

## קישורים חיצוניים

* אלברט קזימיר, דוכס טשן, באתר המוזיאון הבריטי
* קרב ז'מפס, היסטוריה של המלחמה

קטגוריה:בית וטין
קטגוריה:מרשלים אוסטרים
קטגוריה:אבירי מסדר גיזת הזהב
קטגוריה:ילידי 1738
קטגוריה:גרמנים שנפטרו ב-1822
מולי הולי

**נורה קריסטינה בנשוף** (באנגלית: **Nora Kristina Benshoof**; שמה לפני הנישואים **גרינוולד**; נולדה ב-7 בספטמבר 1977) היא מתאבקת אמריקאית במשרה חלקית. היא מוכרת בעיקר בשל תקופתה בארגון ההיאבקות World Wrestling Federation/World Wrestling Entertainment (ה-WWF, לימים ה-WWE) בין השנים 2000 ל-2005, שבו הופיעה תחת שם הבמה **מולי הולי**. כמו כן, היא הופיעה בארגון ההיאבקות World Championship Wrestling (WCW) בין השנים 1999 ל-2000, שבו הופיעה תחת שמות הבמה **מיס מאדנס** ו**מונה**.

הולי החלה את קריירת ההיאבקות שלה ב-WCW, שבו עבדה גם כמאמנת. בשנת 2000, גרינוולד ערכה את הבכורה שלה ב-WWF כחלק מקבוצת בני הדודים הולי. לאחר מכן, היא חברה לשורות ההוריקן. במהלך התקופה שלה ב-WWF/E, היא החזיקה פעמיים באליפות הנשים של ה-WWE ופעם אחת באליפות ההארדקור של ה-WWF.

כיום, היא משמשת כמאמנת באקדמיית בית הספר להיאבקות מקצועית במיניאפוליס, מינסוטה. בנוסף, היא ממשיכה לערוך הופעות מזדמנות ב-WWE כולל השתתפות בקרבות הרויאל ראמבל לשנת 2018 ו-2020 ובקרב הבאטל רויאל של אירוע הנשים אבולושן.

## ביוגרפיה

גרינוולד נולדה ב-7 בספטמבר 1977 בפורסט לייק, מינסוטה. יש לה שני אחים. בילדותה, גרינוולד התעניינה להופיע בתוכנית אמריקן גלדיאטור והתאמנה בהרמת כוח מגיל 14 ל-18. בגיל 14, היא שברה את שיא הרמת הכוח של מדינת מינסוטה (75 פאונד) לקבוצת הגיל שלה, כשהרימה 100 פאונד. בנוסף, גרינוולד היא מתעמלת.

בין היתר, היא עבדה ברשת המזון המהיר סאבוויי ובטלמרקטינג עד שהחליטה לנסות את ענף ההיאבקות מתוך סקרנות.

## חיים אישיים

בשנת 2002, גרינוולד השתתפה בפרק של התוכנית אפקט הפחד, שבו היא הודחה בסיבוב השני, אך הצליחה לזכות בעשרת אלפים דולר. באוגוסט 2005, היא הוציאה סרט אוטוביוגרפי בשם "Nora Greenwald: Shootin' the Shi Crap", שפירט על הסיבות לעזיבתה.

ביולי 2010, היא הודיעה על אירוסיה לג'ינו בנשוף, שאותו פגשה בזמן שעבדה כיועצת נוער. השניים נישאו ב-22 ביולי 2010.

כיום, היא משמשת כמאמנת באקדמיית בית הספר להיאבקות מקצועית במיניאפוליס, מינסוטה, מתקן המנוהל על ידי מתאבקי ה-WWE לשעבר, קן אנדרסון ושון דבארי.

## מורשת

הולי אוזכרה בנאום הכניסה להיכל התהילה של בת' פיניקס ב-31 במרץ 2017 כאחת שעזרה לה להתאמן תחת הדרכתם של ניק דינסמור ודני דייוויס. פיניקס גם הזכירה שהולי שילמה את שכר הלימוד שלה כדי שתוכל לרדוף אחר החלומות שלה. לאחר מכן, היא ציינה כי הנשים החזקות באמץ הן אלה שבונות זו את זו במקום לקרוע זו את זו, והזכירה את הולי כאישה כזאת.

## אליפויות והישגים
* **הישגים בארגון ההיאבקות Cauliflower Alley Club**
** פרס אשת ההיאבקות (2013)
* **הישגים בארגון ההיאבקות New Dimension Wrestling – NDW**
** אליפות הנשים של NDW (פעם אחת)
* **הישגים בארגון ההיאבקות World Professional Wrestling Federation – WPWF**
** אליפות הנשים של WPWF (פעם אחת)
* **הישגים בארגון ההיאבקות Women Superstars Uncensored – WSU**
** חברת היכל התהילה (2010)
* **הישגים בארגון ההיאבקות World Wrestling Entertainment – WWE**
** אליפות הנשים של ה-WWE (פעמיים)
** אליפות ההארדקור של ה-WWF (פעם אחת)
** חברת היכל התהילה (2021)

## קישורים חיצוניים

* 

## הערות שוליים

קטגוריה:מתאבקות מקצועניות אמריקאיות
קטגוריה:מתאבקי ה-WWE
קטגוריה:מתאבקי ה-WCW
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
נדיר ארבר

**נדיר ארבר** הוא רופא פנימאי וגסטרואנטרולוג, פרופסור מן המניין בפקולטה למדעי הרפואה והבריאות באוניברסיטת תל אביב. מנהל המרכז המשולב למניעת סרטן בבית החולים איכילוב.

## ביוגרפיה
ארבר הוא בנם של נעה, מעצבת אופנה בהשכלתה ועיתונאית אופנה ודן, טייס חיל האוויר שהיה מדריך טיס בקורס מדריכי טיס הראשון של בית הספר לטיסה וקברניט אל-על. בין השנים 1985–1979 למד רפואה בבית ספר לרפואה באוניברסיטה העברית, ירושלים. בין השנים 1986–1989 התמחה ברפואה פנימית במרכז רפואי רבין פתח תקווה. אחר כך בשנים 1989–1991 היה רופא בכיר במחלקה פנימית ד' בבלינסון.

בשנים 1987–1991 למד לתואר מוסמך בניהול מערכות בריאות (MHA) בבית הספר למנהל עסקים ע"ש רקנאטי, באוניברסיטת תל אביב. כמו כן הוענק לארבר בשנת 1991 תואר MSc בבית הספר לרפואה באוניברסיטה.

בשנת 1989 השתלם במחלקה לקרדיולוגיה, בית החולים מאונט סיני שבעיר ניו יורק בארצות הברית. ובשנים 1991 עד 1993 השתלם בגסטרואנטרולוגיה.

בין השנים 1996–2005 כיהן ארבר כמנהל היחידה לאונקולוגיה גסטרואנטרולוגית (GI) באיכילוב.

משנת 2005 מכהן ארבר כראש - מרכז משולב למניעת סרטן, המרכז הרפואי איכילוב.

בנוסף מנהל ארבר את מרפאת "BRCA".

ארבר עוסק בגסטרואנטרולוגיה, קולונוסקופיה, חקר סרטן, גילוי ואבחון מוקדם, סמנים ביולוגים לגילוי של סרטן, אימונותרפיה, טיפול גני ומניעה כימית (Chemoprevention, NSAIDs). הוא כיהן כנשיא האיגוד הישראלי לגסטרואנטרולוגיה

הוא פרופסור מן המניין בחוג לרפואה פנימית וגסטרואנטרולוגיה. עומד בראש קרן יחיאל והלן ליבר לחקר הסרטן בבית הספר לרפואה באוניברסיטת תל אביב.

משנת 2021 ארבר מנהל פרויקט לתרופה ניסיונית בשם ב-EXO-CD24 לטיפול בחולי קוביד 19 הסובלים מסערת ציטוקינים. התרופה משתמשת באקסוזומים, חלקיקים זעירים דמויי בועה, כדי להעביר חלבון הנקרא  לריאות. חלבון זה נמצא על פני התאים, ויש לו תפקיד חשוב בוויסות מערכת החיסון. התמיסה ניתנת באינהלציה הישר לריאות במטרה למנוע את ההפרשה של הציטוקינים הדלקתיים. נכון ל-2024, התרופה עברה שלבי בטיחות ויעילות ראשוניים.

### כדורגל
ארבר הוא אוהד של קבוצת הפועל תל אביב בכדורגל. באוגוסט 2019 קיבל מנדט למציאת רוכש להפועל תל אביב. אוהדי הפועל תל אביב פעלו אז כדי שבעלי המועדון, האחים שרון ואיציק ניסנוב, בועז ומאיר תושב וזאב גריברג, ימכרו את המועדון. החלפת הבעלות לא יצאה אל הפועל.

## ראו גם
* ציטוקין

## קישורים חיצוניים
* 
* מניעה כימית (chemoprevention) של גידולי המעי הגס, פרופ' נדיר ארבר (מכון תנובה למחקר, גיליון 6 - תזונה וסרטן, מאי 2002)
* "דוקטור גוגל יהפוך לפרופסור, הרפואה תתייקר ותהיה בהישג ידם של עשירים", כיצד תיראה הרפואה בעוד 20 שנה ומה יהיו לפי התחזיות מאפייניה העיקריים? ריאיון עם פרופ' נדיר ארבר, מנהל המערך לרפואה מונעת ב"איכילוב", לקראת הסימפוזיון הבינלאומי לחדשנות ועתיד הרפואה (מערכת דוקטורס אונלי 4 בספטמבר 2019)
* "הערכת CD24 כסמן ביולוגי פוטנציאלי בשתן לגילוי ומעקב של סרטן השלפוחית", הכינוס ה-36 של איגוד האורולוגים הישראלי, 17-13 בדצמבר 2016 (מהרן כבהה, שירן שפירא, דדינה קזנוב, ניקולא מבג'יש, נדיר ארבר, מצקין חיים)
* 

## הערות שוליים

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאים פנימיים ישראלים
קטגוריה:גסטרואנטרולוגים ישראלים
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:בוגרי האוניברסיטה העברית בירושלים
קטגוריה:ישראלים שנולדו במאה ה-20
רגאטה

שמאל|ממוזער|280px|תהלוכת וינדימר בשבוע קייל בגרמניה, אירוע הרגאטה והשיט הגדול בעולם
[שמאל|ממוזער|280px|רגאטה של [420 (מפרשית)|מפרשיות 420 באגם מוביסון בצרפת]]
**רגאטה** (מוונטית: **Regatta**) היא סדרה של מרוצי סירות. מקור המונח באיטלקית ונציאנית שמשמעותו "תחרות", ומתאר בדרך כלל אירועי מרוץ של סירות חתירה, מפרשיות, סירות דרקון או גלשני רוח, אם כי כמה סדרות מרוצים של סירות מנוע נקראות גם הן רגאטות. רגאטה כוללת לעיתים קרובות פעילויות חברתיות וקידום מכירות סביב אירוע המרוצים, ולמעט במקרה של אליפויות של סוג הסירה נקראת בדרך כלל על שם העיר או המקום בו האירוע מתקיים.

אף על פי שרגאטות הן בדרך כלל תחרויות חובבים, בדרך כלל מדובר באירועים מאורגנים באופן רשמי, עם כללים מקיפים המתארים את לוח הזמנים והנהלים של האירוע. רגאטות עשויות להיות מאורגנות כאליפויות לאזור או סוג סירה מסוים, אך לרוב נערכות רק לשם שמחת התחרות, האחווה והקידום הכללי של הספורט.

אירועי מרוץ שיט מתקיימים בדרך כלל עבור מחלקה יחידה (דגם יחיד של סירה, כמו ) ונמשכים בדרך כלל יותר מיום אחד. רגאטות עשויות להיות מאורגנות על ידי מועדון יאכטות, עמותת שייט, עיירה או בית ספר, כמו במקרה של הרגאטות המאורגנות על ידי האגודה הלאומית לשיט של בתי הספר (National School Sailing Association) בבריטניה, והאגודה לשיט בין בתי הספר התיכונים (Interscholastic Sailing Association) או האגודה לשיט בין מכללות ואוניברסיטאות (Intercollegiate Sailing Association) בארצות הברית.

 המאורגנת על ידי מועדון היאכטות "אגודת השייט של ברקולה וגריניאנו" (Società Velica di Barcola e Grignano) בטריאסטה שבאיטליה מחזיקה בשיא העולם של גינס כ"מרוץ השיט הגדול ביותר" עם 2,689 סירות ומעל 16,000 שייטים בקו הזינוק. "פיאסקו שלושת הגשרים" (The Three Bridge Fiasco), בארגון "אגודת השיט העצמאית" (Singlehanded Sailing Society) במפרץ סן פרנסיסקו עם יותר מ-350 מתחרים, הוא מרוץ המפרשיות הגדול ביותר בארצות הברית.

הרגאטה הגדולה והפופולרית ביותר של סירות חתירה היא  שנערכת על נהר התמזה באנגליה. אחת מרגאטות היאכטות הגדולות והוותיקות בעולם היא , שמתקיימת מדי שנה ומאורגנת על ידי מועדון היאכטות "פלגת היאכטות המלכותית" (Royal Yacht Squadron) ב באי וייט באנגליה, ומושכת בדרך כלל מעל 900 סירות מפרש. לשבוע קאוז קדמו גביע קמברלנד (Cumberland Cup; 1775), "הרגאטה המלכותית של נמל דרטמות'" (Port of Dartmouth Royal Regatta; 1822) ו"הרגאטה של נמל פלימות'" (Port of Plymouth Regatta; 1823). הרגאטה הוותיקה ביותר באמריקה הצפונית היא הרגאטה המלכותית של סנט ג'ון (Royal St. John's Regatta) שנערכת ב בסנט ג'ונס בניופאונדלנד בקנדה מדי שנה מאז 1818.

מקורו של המונח רגאטה מהמילה regatta בוונטית שמשמעותה "תחרות על בקיאות", וששימשה לתיאור תחרויות של גונדולות בוונציה. מקורה של מילה זו מהמילה regatare ("להתחרות, להתמקח, למכור בקמעונאות"), ייתכן מ-recatare.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שיט תחרותי
הוקרה (סרט)

**הוקרה** (באנגלית: **Tribute**) הוא סרט קולנוע קנדי מסוגת דרמה קומית משנת 1980, בבימויו של בוב קלארק, עם ג'ק למון, רובי בנסון ולי רמיק בתפקידים הראשיים.

התסריט נכתב על ידי ברנרד סלייד  והוא מבוסס על המחזה שלו "הוקרה" שהועלה בברודוויי ב-1978.

זו דרמה משפחתית על מפיק תיאטרון שחולה במחלה סופנית ומשתדל להתקרב ולהתפייס עם גרושתו ובנו לפני שימות.

ג'ק למון זכה בפרס דוב הכסף בפסטיבל הסרטים הבין-לאומי בברלין, והיה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.

בוב קלארק היה מועמד לפרס דוב הזהב.

## תקציר העלילה
סקוטי טמפלטון (ג'ק למון) הוא מפיק מופעי תיאטרון ותיק. הוא מאושפז לבדיקות בבית חולים ומתגלה שסובל מלוקמיה. באשפוז הוא מתלוצץ עם החולים ומתחבר בעיקר לסאלי היינס (קים קטרל) שעברה כריתת תוספתן.

בשובו לביתו מפתיעים אותו גרושתו מגי (לי רמיק) ובנם ג'אד (רובי בנסון) אותו לא ראה שלוש שנים. ג'אד הוא בחור ביישן שעומד להתחיל לימודי בקולג'. סקוטי מנסה להתקרב אליו אבל אינו מצליח. הוא מזמן פגישה בין ג'אד לסאלי ומתפתח ביניהם קשר עם עליות וירידות.

רק כעבור יום מגלה סקוטי לגרושתו שהוא חולה סופני ויחסה אליו משתנה. היא מגלה זאת לג'אד וגם הוא מתחיל להתייחס בסלחנות לאביו.

סקוטי מסרב לעבור טיפול כימותרפי. שותפו לו דניאל (ג'ון מארלי) ג'אד, מגי ובעיקר הרופאה שלו ד"ר גלדיס פטרלי (קולין דיוהרסט) לוחצים עליו כל הזמן.

לבסוף נשבר סקוטי ומסכים לטיפול. ג'אד מלווה אותו בבית החולים במצבים קומיים ובמצבים קשים ולא מש ממטתו. הוא ומצלם אותו בכל המצבים המצחיקים עם צוות בית החולים.

לקראת יום הולדתו מתכננים לו ג'אד, לו, סאלי והשחקנית הילרי (גייל גרנט) ערב הוקרה (פרידה?). אנשים שעבדו איתו במשך כל השנים מגיעים בטיסות מרחבי ארצות הברית, מתכנסים באולם ומשמיעים דברי הוקרה ושבח לסקוטי.

לסוף עולה סקוטי על הבמה ובקול חנוק הוא מסכם שהדבר החשוב לו ביותר הוא חידוש הקשר עם ג'אד. ג'אד עולה לבמה והם מתחבקים ומתנשקים לתשואות הקהל.

## צוות השחקנים

## קישורים חיצוניים

* קדימון לסרט הוקרה, באתר יוטיוב

קטגוריה:סרטי 1980
קטגוריה:סרטי ג'ק למון
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים קנדיים
פרנץ ויטמן

**פרנץ ויטמן** (בהונגרית: **Wittmann Ferenc**; הודמזוושרהיי, 19 בינואר 1860 – בודפשט, 23 במרץ 1932) היה פיזיקאי יהודי-הונגרי, פרופסור באוניברסיטה, חבר נספח של האקדמיה ההונגרית למדעים (1908). הוא היה בין עשרות המדענים היהודים שלא התנצרו כדי לקבל תואר פרופסור.

## ביוגרפיה
פרנץ ויטמן הוא בנם של איגנץ ויטמן ושל שרולטה ארליך. הוא סיים את לימודיו באוניברסיטה הטכנולוגית המלכותית של (פרנץ) יוזף ובאוניברסיטת בודפשט. משנת 1878 עבד באוניברסיטה הטכנולוגית המלכותית יוזף. במשך שנתיים היה האסיסטנט של פרופסור אלאיוש שולר מרצה למדעי הטבע הניסויים. לאחר מכן, בשנת 1892 הועבר למחלקה למדעי הטכנולוגיה והפיזיקה, שם עבד תחת פיקוחו של יוזף סטוצק במשך עשר שנים וכעוזר פרופסור ולאחר מותו מונה לפרופסור לפיזיקה טכנית. הוא העביר מספר הרצאות פומביות באגודה המלכותית ההונגרית למדעי הטבע, באגודה המהנדסים והאדריכלים ההונגרית ובחברה למתמטיקה ולפיזיקה. בשנת 1919 הפך לסגן מנהל המכון להכשרת מורים בבודפשט. מחקריו על זרם חילופין הם משמעותיים. הוא היה ממציא האוסצילוסקופ שנקרא על שמו. הוא עסק גם בהנדסת רדיו. מאמריו פורסמו בכתבי עת מקצועיים הונגריים.

פרנץ ויטמן הובא למנוחת עולמים בבית הקברות היהודי ברחוב קוזמה בבודפשט.

## עבודותיו
* על דמויות הקאנון. עבודת גמר מתמטית. בודפשט, 1881.
* בחינה אופטית של זרמים חשמליים תקופתיים. עלון מתמטיקה ומדע, 1891.
* הטכניקה של זרמים חשמליים חזקים בתערוכה הארצית של המילניאום (אלף דנה להונגריה). בודפשט, 1898. עם נספח ו-35 איורים. (תדפיס מיוחד מדו"ח מטלקוביץ')
* מכשירים וכלים מדעיים בתערוכה הלאומית של המילניום 1896. בודפשט, 1898. (תדפיס מיוחד מדוח מטלקוביץ')
* על הלהבות הנשמעות. בודפשט, 1902. (תדפיס מיוחד מכתב העת למדעי הטבע)
* צריכתן ועמידותן של נורות ליבון אור אוסמיום חשמליות. בודפשט, 1906. (תדפיס מיוחד מעלון אגודת המהנדסים והאדריכלים)
* חקירה ניסיונית של תופעות רעידות שאינן משככות ומעוכבות. עלון מתמטיקה ומדע, 1911.
* פיזיקה טכנית I – II., בודפשט, 1919.

## לקריאה נוספת
* יוז'ף סיניאי: חייהם ויצירותיהם של סופרים הונגרים. 1914
* לקסיקון ביוגרפי הונגרי. אגנש קניירש. בודפשט, 1967–1969.
* לקסיקון יהודי הונגרי. עורך פטר אויווארי. בודפשט, 1929. עמוד 965. גישה מקוונת

* A Magyar Tudományos Akadémia tagjai 1825-2002. Szerzők: Markó László, Burucs Kornélia, Balogh Margit, Hay Diana. Budapest, MTA Társadalomkutató Központ, 2003.
* Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Budapest, Akadémiai Kiadó, 1993-.
* Magyar tudóslexikon. Főszerk. Nagy Ferenc. Budapest, Better-MTESZ-OMIKK, 1997.
* A Pallas nagy lexikona, az összes ismeretek enciklopédiája. 1-16 k. (17-18. pótk. Szerk. Bokor József). Budapest, Pallas-Révai, 1893-1904.
* Újpesti életrajzi lexikon. Összeáll. Kadlecovits Géza. Budapest, Újpesti Városvédő Egyesület, 1998.
* Újpest lexikon. Szerk. biz. elnöke Sipos Lajos, főszerk. Hirmann László. Újpest, Újpest Önkormányzata-Kossuth Kiadó, 2002.


## קישורים חיצוניים

## הערות שוליים

קטגוריה:פיזיקאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים חברי האקדמיה ההונגרית למדעים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הודמזוושרהיי: אישים
קטגוריה:הונגרים שנולדו ב-1860
קטגוריה:הונגרים שנפטרו ב-1932
מכון המחקר הפטרבורגי לחיסונים וסרומים

**מכון המחקר הפטרבורגי לחיסונים וסרומים** (ברוסית: **Санкт-Петербургский научно-исследовательский институт вакцин и сывороток**, בראשי תיבות: **СПбНИИВС**) הוא מוסד מחקר ממשלתי רוסי שנחשב למכון המחקר וייצור החיסונים הוותיק ביותר ברוסיה.
## היסטוריה
הקמתו החלה עם הקמת תחנת פסטר בפטרבורג בשנת 1886, שם פותח חיסון נגד כלבת. בשנת 1890 העובדים העיקריים של התחנה הועברו למכון הקיסרי לרפואה ניסיונית (Императорский институт экспериментальной медицины), שבמעבדותיו נוצרו חיסונים, סרומים נגד רעלים, טוברקולין ותכשירים חיסוניים אחרים.

בשנת 1916 התרכז ייצור החיסונים והסרומים במחלקה עצמאית, שלאחר מהפכת אוקטובר הפכה לאחד ממארגני המאבק במחלות זיהומיות בסנקט פטרבורג, בשורות הצבא האדום והרפובליקה שאך הוקמה.

בשנת 1938 אורגנה מחלקת החיסונים לכדי "מכון המחקר הלנינגרדי לחיסונים וסרומים של משרד הבריאות של ברית המועצות". בימי המלחמה הפטריוטית הגדולה והמצור בן 900 הימים על לנינגרד, המכון לא הפסיק לעבוד וענה לדרישות בתחום האימונותרפיה לא רק בלנינגרד, בחזית לנינגרד, בצי הבלטי, אלא גם ביצע מחקרים מחוץ לטבעת האויב שכיתר על העיר, עבור הצבא האדום ובאזורי צפון מערב המדינה.

בשנים שלאחר המלחמה הועבר מערך ייצור החיסונים לרמה טכנולוגית חדשה, כשהארגון צויד בטכנולוגיה חדשה. בשנים 1970–1976 נבנה מתחם מחקר וייצור מיוחד ברובע קרסנוסלסקי בעיר, לשם הועבר המכון. בשטח של יותר מ-15 דונם, ממוקמות מעבדות מדעיות, יחידות ייצור ועזר. הדבר הביא לייצור תרופות חדשות בעלות יעילות גבוהה במיוחד: חיסון נגד שפעת, אינטרפרון, קולאליזין, תרופות לחיסון אנזימים ותכשירים אחרים.

לאחר התפרקות ברית המועצות הועבר המכון לאחריות הסוכנות הביו-רפואית הפדרלית של משרד הבריאות של רוסיה. בשנת 2020 המכון נרתם למאמץ הבינלאומי לפיתוח חיסון נגד נגיף הקורונה והוא מפתח חיסון רוסי רביעי, אחרי ספוטניק V, EpiVacCorona ו-CoviVac. החיסון ישתמש בזיכרון אימונולוגי לבניית חסינות לתאי T. טכנולוגיה זו תאפשר להגן על בני אדם ממוטציות שונות של נגיף הקורונה. ניסויים קליניים החלו ביולי 2021.

## פעילויות
במאה העשרים ואחת, פעילויות מכון המחקר לחיסונים וסרומים הן:
* פיתוח וייצור תעשייתי של תרופות מונעות – חיסונים נגד שפעת, הפטיטיס, שחפת ועוד.
* פיתוח וייצור תעשייתי של תכשירים תרופתיים נגד סרטן, חיטוי, לטיפול במחלות עור וכו'.
* פיתוח וייצור תעשייתי של כלי אבחון לגילוי שחפת, דלקות מעיים, מחלות מין ועוד.
* פיתוח Convacel, חיסון נגד קורונה, הרביעי שיצרה רוסיה.

## ראו גם
* חיסון נגד COVID-19

## קישורים חיצוניים
*  
* המכון, באתר הסוכנות הביו-רפואית הפדרלית

קטגוריה:אפידמיולוגיה
קטגוריה:מכוני מחקר
קטגוריה:מכוני מחקר רפואי
מכון
קטגוריה:מכוני מחקר רוסיים
קטגוריה:סנקט פטרבורג: מבנים
קטגוריה:מגפת הקורונה ברוסיה